CELEX: 32008D0829
Language: hr
Date: 2008-10-30 00:00:00
Title: 2008/829/EZ: Odluka Komisije od 30. listopada 2008. o izmjeni Priloga Odluci 2007/453/EZ o utvrđivanju GSE statusa država članica ili trećih zemalja ili njihovih regija na osnovu njihove GSE rizičnosti (priopćena pod brojem dokumenta C(2008) 6274)  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               95
            
         32008D0829
   
               L 294/14
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 30. listopada 2008.
   o izmjeni Priloga Odluci 2007/453/EZ o utvrđivanju GSE statusa država članica ili trećih zemalja ili njihovih regija na osnovu njihove GSE rizičnosti
   (priopćena pod brojem dokumenta C(2008) 6274)
   (Tekst značajan za EGP)
   (2008/829/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno treći podstavak njezinoga članka 5. stavka 2. i članak 5. stavak 3.,
   budući da:
   
               (1)
            
            
               Uredbom (EZ) br. 999/2001 utvrđuju se pravila za sprečavanje, kontrolu i iskorjenjivanje određenih transmisivnih spongiformnih encefalopatija (TSE-a) u životinja. Primjenjuje se na proizvodnju i stavljanje u promet živih životinja i proizvoda životinjskog podrijetla. U tu je svrhu potrebno utvrditi status država članica ili trećih zemalja ili njihovih regija („države ili regije”) u odnosu na goveđu spongiformnu encefalopatiju (GSE) njihovim uvrštavanjem u jednu od tri kategorija na osnovu njihove GSE rizičnosti, tj. kategoriju zanemarivog rizika od pojave GSE-a, kategoriju kontroliranog rizika od pojave GSE-a i kategoriju neutvrđenog rizika od pojave GSE-a.
            
         
               (2)
            
            
               U Prilogu Odluci Komisije 2007/453/EZ od 29. lipnja 2007. o utvrđivanju GSE statusa država članica ili trećih zemalja ili njihovih regija na osnovu njihove GSE rizičnosti (2) nalazi se popis država ili regija na osnovu njihovoga statusa u odnosu na rizik od pojave GSE-a.
            
         
               (3)
            
            
               Do donošenja konačnoga zaključka o GSE statusu država članica, sve su države članice privremeno priznate kao države s kontroliranim rizikom od pojave GSE-a, kako je utvrđeno u Odluci 2007/453/EZ. Na općoj sjednici OIE-a održanoj u svibnju 2008. donesena je rezolucija o GSE statusu različitih država. Stoga treba uskladiti Prilog Odluci 2007/453/EZ s preporukama iz rezolucije OIE-a. Do donošenja konačnoga zaključka o GSE statusu određenih država članica i uzimajući u obzir stroge usklađene zaštitne mjere u odnosu na GSE koje se primjenjuju u Zajednici, te bi države članice trebalo i dalje privremeno priznavati kao države s kontroliranim rizikom od pojave GSE-a.
            
         
               (4)
            
            
               Stoga Odluku 2007/453/EZ sukladno tomu treba izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog Odluci 2007/453/EZ zamjenjuje se tekstom iz Priloga ovoj Odluci.
   Članak 2.
   Ova Direktiva stupa na snagu 1. prosinca 2008.
   Ova je Odluka upućena državama članicama.
   
      Sastavljeno u Bruxellesu 30. listopada 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 147, 31.5.2001., str. 1.
   
      (2)  SL L 172, 30.6.2007., str. 84.
   
      PRILOG
      
         POPIS DRŽAVA ILI REGIJA
      
      A.   Države ili regije sa zanemarivim rizikom od pojave GSE-a
      
      
         Države članice
      
      
                  —
               
               
                  Finska
               
            
                  —
               
               
                  Švedska
               
            
         Države EFTA-e
      
      
                  —
               
               
                  Island
               
            
                  —
               
               
                  Norveška
               
            
         Treće zemlje
      
      
                  —
               
               
                  Argentina
               
            
                  —
               
               
                  Australija
               
            
                  —
               
               
                  Novi Zeland
               
            
                  —
               
               
                  Paragvaj
               
            
                  —
               
               
                  Singapur
               
            
                  —
               
               
                  Urugvaj
               
            B.   Države ili regije s kontroliranim rizikom od pojave GSE-a
      
      
         Države članice
      
      
                  —
               
               
                  Belgija, Bugarska, Češka, Danska, Njemačka, Estonija, Irska, Grčka, Španjolska, Francuska, Italija, Cipar, Latvija, Litva, Luksemburg, Mađarska, Malta, Nizozemska, Austrija, Poljska, Portugal, Rumunjska, Slovenija, Slovačka, Ujedinjena Kraljevina
               
            
         Države EFTA-e
      
      
                  —
               
               
                  Švicarska
               
            
                  —
               
               
                  Lihtenštajn
               
            
         Treće zemlje
      
      
                  —
               
               
                  Brazil
               
            
                  —
               
               
                  Kanada
               
            
                  —
               
               
                  Čile
               
            
                  —
               
               
                  Tajvan
               
            
                  —
               
               
                  Meksiko
               
            
                  —
               
               
                  Sjedinjene Američke Države
               
            C.   Države ili regije s neutvrđenim rizikom od pojave GSE-a
      
      
                  —
               
               
                  Države ili regije koje nisu navedene u točkama A ili B ovog Priloga.